Վալերի Զուբարև

**Վալերի Ֆյոդորովիչ Զուբարև** (, ), ռուս խորհրդային գրող, արձակագիր, հրապարակախոս և բանաստեղծ։ ԽՍՀՄ գրողների միության անդամ (1977), 1994 թվականից` Ռուսաստանի գրողների միության վարչության քարտուղար։ Կեմերովոյի գրողների մարզային կազմակերպության ղեկավար (1987-2003)։ Ռուսաստանի Դաշնության մշակույթի վաստակավոր գործիչ (2002)։

## Կենսագրություն
Վալերի Զուբարևը ծնվել է 1943 թվականի օգոստոսի 30-ին, Կեմերովոյի մարզի Կայլա գյուղում։ 1959-1963 թվականներին սովորել է Կեմերովոյի լեռնահանքային տեխնիկումում։ 1966-1971 թվականներին սովորել է Նովոկուզնեցկի պետական մանկավարժական ինստիտուտի բանասիրական ֆակուլտետի հեռակա բաժնում։ 1966-1967 թվականներին աշխատել է Կիսելևսկ քաղաքի ձեռնարկություններում՝ զբաղեցնելով տեխնիկական պաշտոններ։ 1967 թվականից աշխատել է որպես Կիսելևսկ քաղաքի «Ճակատամարտ ածխի համար» թերթի արդյունաբերական բաժնի վարիչ, 1968-1987 թվականներին եղել է Կեմերովո քաղաքի և մարզային տպագիր հրատարակչության աշխատակից, այդ թվում՝ «Կուզբասս» թերթի սեփական թղթակից և «*Огни Кузбасса*»  գրական գեղարարվեստական ամսագրի պատասխանատու քարտուղար։ 1987-2003 թվականներին ղեկավարել է Ռուսաստանի գրողների միության ՌՍՖՍՀ գրողների միության Կեմերովոյի մարզային կազմակերպությունը։

1977 թվականից եղել է ԽՍՀՄ գրողների միության անդամ, 1994 թվականից` Ռուսաստանի գրողների միության խորհրդի քարտուղար։ 1970 թվականին գրված Զուբարևի առաջին բանաստեղծական ստեղծագործությունը՝ «Քամին խոսեց ինձ հետ», մեծ հետաքրքրություն է առաջացրել ոչ միայն Կեմերովոյի մարզային մամուլում, այլ նաև այնպիսի գրական-գեղարվեստական հրատարակություններում, ինչպիսիք են «*Литературная газета*»-ն և «*Сибирские огни*»-ն։ 1973 թվականին Զուբարևը մասնակցել է Յակուտսկ քաղաքում անցկացվող Երիտասարդ սիբիրյան գրողների համառուսաստանյան փառատոնին։ 1974 թվականին լույս է տեսել «Մագնիսական դաշտը» պոեզիայի երկրորդ ժողովածուն, որն առաջացրել է ոչ պակաս հետաքրքրություն, քան նրա առաջին ժողովածուն։ 1975 թվականին Մոսկվայում կայացած Երիտասարդ գրողների վեցերորդ համամիութենական համաժողովում Վալերի Զուբարևի պոեզիան բարձր են գնահատել այնպիսի հայտնի գրողներ և բանաստեղծներ, ինչպիսիք են Միխայիլ Լուկոնինը և Եվգենի Եվտուշենկոն։ 1976 թվականին՝ բանաստեղծ և արձակագիր Կայսըն Կուլիևի նախաձեռնությամբ Կուզբասում անցկացվող գրականության օրերին, Վալերի Զուբարևը առաջադրվել է ԽՍՀՄ գրողների միության անդամ։ 1981 թվականին լույս է տեսել բանաստեղծի «Մտածող կրակը» պոեզիայի ժողովածուն, որը Հարվարդի համալսարանի և ԱՄՆ Կոնգրեսի խնդրանքով Միխայիլ Սալթիկով-Շչեդրին Ռուսաստանի հանրային գրադարանի միջոցով փոխանցվել է նրանց գրադարաններին։ 1988 թվականին լույս է տեսել բանաստեղծի «Պիկ ժամ» պոեզիայի երրորդ ժողովածուն, նույն թվականին Վալերի Զուբարևը իր բանաստեղծական ստեղծագործություններով հանդես է եկել Միությունների տան Մոսկվայի սյունազարդ դահլիճում։ Հետագայում լույս են տեսել այնպիսի ստեղծագործություններ, ինչպիսիք են «Պիկ ժամ» (1988), «Մեկ այլ ես» (1998) և «Աստծո հայելին» (2006)։ Գրողի աշխատանքները տպագրվել են գրական և գեղարվեստական տարբեր թերթերում և ամսագրերում, ինչպիսիք են` «*Литературная Россия*», «*Наш современник*», «*Москва*», «*Сибирские огни*», «*Сибирь*», «*Огни Кузбасса*», «*Комсомолец Кузбасса*»:

Մահացել է 2012 թվականի դեկտեմբերի 8-ին Կեմերովոյում՝ 70 տարեկան հասակում։

## Մատենագիտություն
* *Говорил со мною ветер...* : Кн. стихов / Валерий Зубарев. - Кемерово : Кн. изд-во, 1970 г. — 40 с.
* *Магнитное поле*: Кн. стихов / Валерий Зубарев. - Кемерово : Кн. изд-во, 1974 г. — 69 с.
* *Мыслящий огонь* : книга стихов / Валерий Зубарев. - Кемерово : Кемеровское книжное издательство, 1981 г. — 142 с.
* *Час пик* : Кн. стихов / Валерий Зубарев; Худож. В. П. Кравчук. - Кемерово : Кн. изд-во, 1988 г. — 142 с.
* *Другое "Я" *: стихотворения / Валерий Зубарев ; [художник Василий Кравчук]. - Кемерово : Ковчежек, 1998 г. — 342 с. — ISBN 5-86485-030-6
* *Зеркало Бога* : стихи недавних лет / Валерий Зубарев. - Кемерово : Сибирский писатель, 2006 г. — 159 с. — ISBN 5-85905-327-4
* *Писатели Кузбасса* : хрестоматия : проза, поэзия / сост.: В. Ф. Зубарев, И. А. Куралов, В. М. Мазаев. - Кемерово : Сибирский писатель, 2007 г. — 490 с. — ISBN 978-5-85905-335-3
* *Русская сибирская поэзия* : стихи / автор и руководитель проекта Б. В. Бурмистров ; редакторы-составители : В. М. Баянов, Б. В. Бурмистров, С. Л, Донбай. - Кемерово : Союз писателей Кузбасса, 2008 г. — 179 с. - (Антология XX век). — ISBN 5-86338-055-1
* *Союз писателей России. Кузбасс : фотолетопись, 1962—2012* / автор проекта: Надь В. П. ; редактор: Зубарев В. Ф. ; идея проекта: Бурмистров Б. В. - Кемерово : Азия-принт, 2012 г. — 199 с

## Պարգևներ
* Ռուսաստանի Դաշնության մշակույթի վաստակավոր գործիչ (2002 - «Մշակույթի ոլորտում ծառայությունների և երկար տարիների արդյունավետ աշխատանքի համար»)։

## Գրականություն
* *Энциклопедия писателей Кузбасса* / гл. редактор: Денис Суховейко ; вступ. ст. В. Сытник. - Новокузнецк : Союз писателей, 2014 г. — 422 с. - (Писатели XXI-го века). — ISBN 978-5-00073-091-1
* *Новая Россия: мир литературы : энцикл. словарь-справ.*: в 2 т. / Сергей Чупринин. -  : Вагриус, Т. 1: А—Л. - 2003 г. — 831 с. — С.553 — ISBN 5-9560-0156-9
* *Русские писатели. Современная эпоха* / Вячеслав Огрызко. -  : Литературная Россия, 2004 г. — 544 с. — С.535
* *Писатели Кузбасса* : Биобиблиогр. указ. / Кемеров. орг. Союза писателей РСФСР и др.; Составитель С. А. Мазаева. - Кемерово : Кн. изд-во, 1989 г. — 141 с. — С.44 — ISBN 5-7550-0092-1
* *Поэзия Кузбасса*. Т. 3. Поэты 70-80-х : стихи / составители Б. В. Бурмистров, Н. Г. Ибрагимова, Г. И. Карпова. - Кемерово : Дом литераторов Кузбасса, 2014 г. — 265 с.

## Ծանոթագրություններ

## Արտաքին հղումներ
* 
* 
* 

Կատեգորիա:ԽՍՀՄ գրողների միության անդամներ
Կատեգորիա:Նովոկուզնեցկի պետական մանկավարժական ակադեմիայի շրջանավարտներ
Կատեգորիա:Ռուս արձակագիրներ
Կատեգորիա:Ռուս բանաստեղծներ
Կատեգորիա:Ռուս գրողներ
Կատեգորիա:Ռուս հրապարակախոսներ
Կատեգորիա:Ռուսաստանի գրողների միության անդամներ